பதில்: நீங்கள் எந்த டிப்ஸ் குறித்து கூறுகிறீர்கள் என்பது விளங்கவில்லை. இருப்பினும், எழுத்து குறித்து கூறுகையில், “பாய்ண்ட்” என்பது என்ன என்று இங்கு பதில் தருகிறேன். எழுத்தியலில் “பாய்ண்ட்” என்பது ஓர் அளவு முறை. ஏறத்தாழ, ஒரு அங்குலத்தில் 72ல் ஒரு பங்கினை இது குறிக்கிறது. பதிப்புத் துறையில், டிசைன், டைப் செட்டிங் மற்றும் அச்சுப் பணியில் இந்த அளவு முறை அதிகம் பயன்படுத்தப்படுகிறது. வேர்ட் புரோகிராமைப் பொறுத்த வரை, அது பயன்படுத்தும் அனைத்து எழுத்து வகைகளின் உயரத்தினைக் குறிக்க பாய்ண்ட் அளவினைப் பயன்படுத்துகிறது. இந்த வகையில், நீங்கள் 12 பாய்ண்ட் அளவிலான எழுத்து ஒன்றைப் பயன்படுத்துகையில், அது ஒரு கேரக்டர் பாக்ஸில், ஒரு அங்குல அளவில் 12/72 (அல்லது 1/6) இடத்தை எடுத்துக் கொள்கிறது. இதே போல, 72 பாய்ண்ட் அளவிலான ஓர் எழுத்து, கேரக்டர் பாக்ஸில் ஒரு அங்குல அளவில் இடத்தை எடுத்துக் கொள்கிறது. பாய்ண்ட் என்ற அளவினை pt என்ற குறியீட்டின் மூலம் காட்டலாம். நீங்கள் மாறா நிலையில் ஒரு பாய்ண்ட் அளவினை அமைக்க வேண்டும் எனில், டூல்ஸ் மெனுவில், Options தேர்ந்தெடுக்கவும். பின்னர் கிடைக்கும் விண்டோவில் General டேப் தேர்ந்தெடுக்கவும். இங்கு Measurement Units பிரிவில் Points என்பதைத் தேர்ந்தெடுத்து அமைக்கலாம்.